電燈膽 (歌)

《電燈膽》係香港女子組合Cookies成員鄧麗欣喺2007年出嘅粵語歌，亦係佢首本名曲。《電燈膽》嘅作曲、填詞都係李峻一，收錄喺專輯《Dating Stephy》。《電燈膽》做咗三台冠軍歌，仲攞到2007年度十大中文金曲頒獎禮嘅十大歌曲獎，當年仲攞到陳奕迅認證做年度Hit歌，亦喺叱咤903攞到超過200次嘅播放率。

簡介
「電燈膽」係粵語嘅俗語，意思係依附喺情侶之間嘅第三人。喺呢隻歌嘅主角就係暗戀對象同好朋友拍拖，而自己就只可以陪喺佢哋隔離，等機會。

其他版本
《電燈膽 (100watt)》，官方推出嘅另一版本，喺2007年5月13嘅推出，並由Johnny Yim重新編曲，收錄喺《十分愛Dating收藏版》。
《杏加橙》，網絡改編版本，係廣東粗口冚家剷嘅常用諧音版。呢隻歌喺鄧麗欣現場演出大失準後由網民改編，以諷刺佢「走音」演出。
《電燈膽 DJ Mix》，由中國大陸網民製作嘅remix版本。

鄧麗欣嘅歌
2007年歌
粵語流行曲
香港歌